Biebė
Biebė, kitaip vadinama Smoda – upė Lietuvoje; Šventosios dešinysis intakas. Kerta kelius  121  Anykščiai–Troškūnai–Panevėžys  ir  175  Pagojė–Sedeikiai–Viešintos–Nociūnai . Įteka į Šventąją 96,1 km nuo Šventosios žiočių. 2007 m. atlikti vagos valymo darbai. Upėvardžio kilmė neaiški. Galimai kilo iš žodžio bebė („baubas, baidyklė, utelė“). Pavadinimas Smoda žinomas tik iš raštų. Galimai yra retrogradinis darinys iš kaimo vardo Pasmodai arba žodžio smodyti („geisti, norėti“).